РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број:06-2/515-21

7. децембар 2021. године

Б е о г р а д

ЗАПИСНИК

55. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 7. ДЕЦЕМБРА 2021. ГОДИНЕ

Седница је почела у 9,15 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Душко Тарбук Оливера Пешић, Бобан Бирманчевић, Ана Чарапић и Золтан Пек.

Седници су присуствовали заменици чланова Одбора: Ана Белоица (заменик Соње Влаховић) и Зоран Томић (заменик Братимира Васиљевића).

Седници нису присуствовали чланови Одбора: Верољуб Арсић, Николa Јоловић, Горан Ковачевић, Владимир Маринковић, Душан Бајатовић, Љиљана Кузмановић Вујаковић, Војислав Вујић и Милорад Мијатовић, нити њихови заменици.

Седници је присуствовао и Драган Бабић, из Управе за јавни дуг.

На предлог председника Одбора, Одбор је једногласно (9 гласова „за“) утврдио следећи:

Дневни ред:

1.Разматрање Предлога закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Јавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији, који је поднела Влада (број 011-2086/21 од 19. новембра 2021.године), у начелу.

Пре преласка на рад по утврђеном дневном реду Одбор је једногласно ( 9 гласова ,,за“) усвојио записник са 54. седнице Одбора.

**ПРВА ТАЧКА ДНЕВНОГ РЕДА: Разматрање Предлога закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Јавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији, који је поднела Влада (број 011-2086/21 од 19. новембра 2021.године), у начелу**

Драган Бабић, из Управе за јавни дуг је истакао да су разлози за давање гаранције садржани у члану 16. став 4. Закона о јавном дугу, тј. у потписаним уговорима о зајму у износу од 40 милиона евра. Овај пројекат је неопходан за јачање транспортних капацитета и гасификације у Србији. Такође, ово давање гаранције је предвиђено и чланом 3. Закона о буџету за следећу годину.

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно (са 9 гласова за) је одлучио да подносе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Јавног предузећа „Србијагас” Нови Сад, по основу уговора о кредиту за јачање транспортних капацитета гасовода у Републици Србији, у начелу.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 9,20 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић